CELEX: 62009CJ0534
Jäsenyysvelvoitteiden noudattamatta jättäminen
Direktiivi 2008/1/EY
Ympäristön pilaantumisen ehkäiseminen ja vähentäminen
Olemassa olevien laitosten lupaehdot

Jäsenyysvelvoitteiden noudattamatta jättäminen – Ympäristön pilaantumisen ehkäisemisen ja vähentämisen yhtenäistämiseksi 15.1.2008
annetun Euroopan parlamentin ja neuvoston direktiivin 2008/1/EY (EUVL L 24, s. 8) 5 artiklan 1 kohdan rikkominen – Olemassa
olevien laitosten lupaehdot – Velvollisuus varmistaa, että tällaisia laitoksia käytetään direktiivin vaatimusten mukaisesti
Ratkaisu
1)
Helleenien tasavalta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 15.1.2008
annetun Euroopan parlamentin ja neuvoston direktiivin 2008/1/EY (kodifioitu versio) 5 artiklan 1 kohdan mukaisia velvoitteitaan,
koska se ei ole toteuttanut tarvittavia toimenpiteitä varmistaakseen, että toimivaltaiset kansalliset viranomaiset valvovat
6 ja 8 artiklan mukaisesti annettujen lupien avulla tai ehtoja asianmukaisesti uudelleen tarkistamalla ja tarpeellisesti ajanmukaistamalla,
että olemassa olevat laitokset toimivat 3, 7, 9, 10 ja 13 artiklan, 14 artiklan a ja b alakohdan sekä 15 artiklan 2 kohdan
vaatimusten mukaisesti viimeistään 30.10.2007, sanotun kuitenkaan rajoittamatta muiden yhteisön erityissäännösten soveltamista.
2)
Helleenien tasavalta velvoitetaan korvaamaan oikeudenkäyntikulut.